Հասկի (ռեփեր)

**Հասկի** (, իրական անուն՝ **Դմիտրի Կուզնեցով**, ), ռուս հիփ հոփ կատարող Ուլան Ուդե քաղաքից։ Հայտնի է երգերի կատարման անսովոր ձևով, մռայլ տեքստերով և առձայնույթի և բաղաձայնույթի կիրառմամբ բարդ հանգավորմամբ։

## Կենսագրություն
Դմիտրի Կուզնեցովը ծնվել է 1993 թվականի փետրվարի 10-ին Իրկուտսկում, որտեղից մանուկ հասակում տեղափոխվել է Բուրյաթիա։ Վաղ տարիներն անցկացրել է հորաքրոջ մոտ։ Երբ եկել է Կուզնեցովի դպրոց գնալու ժամանակը, տեղափոխվել է Ուլան Ուդե, որտեղ նրան դաստիարակել է մայրը։ Դմիտրին մեծացել է Վոստոչնի թաղամասում, որին հետագայում նա նվիրելու է «Поэма о Родине» երգը։

15 տարեկանում Դմիտրին՝ ոգեշնչվելով Կաստա և Մնոգոտոչիա խմբերի ստեղծագործություններից, ռեփ հորինելու առաջին փորձերն է կատարել։

2010 թվականին Դմիտրին հանձնել է Միասնական պետական քննությունը (ՄԻՔ)՝ վաստակելով 100 միավոր, ինչը թույլ է տվել նրան ընդունվել Մոսկվայի պետական համալսարանի ժուռնալիստիկայի ֆակուլտետ։

Առաջին տարվա ընթացքում Դմիտրին սկսել է աշխատել իր մասնագիտությամբ և, որպես լրագրող, համագործակցել է ՆՏՎ, ՎԳՏՌԿ և Ռոսիա 1 հեռուստաընկերությունների հետ։

2017 թվականին Դմիտրին հանդես է եկել իր ռեժիսորական դեբյուտով։ Նրա «Հոգետրոնիկա» կարճամետրաժ ֆիլմը դարձել է 2017 թվականին «Յանդեքս․Տաքսի» ընկերության կողմից հիմնադրված «Մեդիալաբորատորիայի» առաջին հինգ ֆիլմերից մեկը։ Կինոնկարը ներառել է նաև «Смотрящий» ստեղծագործության պրեմիերան, որը Դմիտրին գրել է հատուկ ֆիլմի համար։

## Ստեղծագործական գործունեություն
2011 թվականին նա մասնակցել է «9-րդ պաշտոնական MC բաթլ Hip-Hop.Ru»-ում, որտեղ հասել է 3-րդ փուլ՝ զիջելով Օչերեդնոյ MC-ին։

Նույն թվականին նա ՅուԹյուբ հարթակում հրապարակել է իր դեբյուտային տեսահոլովակը «Седьмое октября» երգի համար։ Կոմպոզիցիան սուր սոցիալական երանգներ է ունեցել և վերագրվել է Վլադիմիր Պուտինի ծննդյան օրվանը։

2013 թվականին նկարահանվել է մեկ այլ տեսահոլովակ՝ «Космолёт», և տեղի է ունեցել Հասկիի դեբյուտային՝ «сбчь жзнь» ալբոմի թողարկումը։

Իր կարիերայի ձևավորման ընթացքում Կուզնեցովը հանդիպել է գրող Զախար Պրիլեպինին, որը 2014 թվականին մասնակցել է իր «Пора валить» ստեղծագործության ձայնագրմանը։

2016 թվականին երաժիշտը տեսահոլովակ է թողարկել «Черным-черно» երգի համար։ Դրանից հետո թողարկվել են այնպիսի տեսահոլովակներ «Панелька» և «Пуля-дура» երգերի համար։

2017 թվականի ապրիլի 1-ին թողարկվել է Հասկիի երկրորդ՝ «Любимые песни (воображаемых) людей» ստուդիական ալբոմը, որը դեբյուտել է iTunes-ի 4-րդ և Google Play-ի 5-րդ հորիզոնականներին։ 2017 թվականի մայիսի 25-ին Հասկին թողարկել է «Ай» երգի համար տեսահոլովակը, նույն տարվա հուլիսի 13-ին՝ «Пироман 17»-ի համար տեսահոլովակը, իսկ նոյեմբերի 23-ին՝ «Крот 17»-ի։

2018 թվականի ապրիլի 18-ին երգի հետ միասին թողարկվել է «Иуда» երգի տեսահոլովակը։ Այս տեսանյութը Jager Music Awards մրցույթի արյդունքներով ընտրվել է 2018 թվականի լավագույն ինդի երաժշտական տեսահոլովակ։

Օգոստոսի 30-ին թողարկվել է «Поэма о Родине» երգի տեսահոլովակը։ Ռեփերը ստեղծագործության տողերը նվիրել է իր փոքրիկ հայրենիքին՝ Բուրյաթիայի մայրաքաղաք Ուլան Ուդե քաղաքին։ Տեքստը նկարագրում է Դմիտրիի հայրենակիցների կյանքի անհուսությունը և հարազատ վայրերի խստությունը։ Հոլովակը նկարահանվել է Վոստոչնի միկրոշրջանում, որտեղ մեծացել է հեղինակը։ Սեպտեմբերի 11-ին թողարկվել է երաժշտի առաջին երգը փանկ ռոք ժանրում՝ «Человек в Интернете», որին հաջորդել են «Убить Рэпера» և «Животворящий флоу» երգերը։

2019 թվականի հոկտեմբերի 7-ին՝ Վլադիմիր Պուտինի ծննդյան օրը, թողարկվել է «Седьмое октября» թրեքի նոր տարբերակը և դրա տեսահոլովակը։

2020 թվականի սեպտեմբերի 25-ին թողարկվել է «Хошхоног» երրորդ ալբոմը։ Հոշխոնոգը խոզի կամ ձիի խաշած աղիքներից պատրաստվող ավանդական բուրյաթական ուտեստ է։

## Միջադեպեր
2018 թվականի սեպտեմբերի 11-ին Հասկին իր ինստագրամյան կայքէջում տեսանյութ է տեղադրել, որտեղ ջնջել է ձայնագրված ալբոմով պանակը։ Ալբոմը նախատեսվել էր թողարկել մեկ տարվա ընթացքում և կրել է «Евангелие от собаки» անվանումը։ Ռեփերի խոսքով՝ ալբոմը ենթադրվել էր որպես «10-ականների Մոսկվայում Հիսուսի մասին կոնցեպտուալ պատմություն»։ Ալբոմի միակ թողարկված երգը «Иуда»-ն էր, որը թողարկվել էր ապրիլի սկզբին։

2018 թվականի սեպտեմբերի 12-ին Mash կայքը հրատապ լուր է հայտնել, որի համաձայն Ռից-Կարլթոն Մոսկվա հյուրանոցի պատուհանից «կարմիր մարզահագուստով դիակ է կախված»: Ավելի ուշ պարզվել է, որ այս ամենն արել են երկու հոգի՝ Հասկին և նրա ընկերը՝ Ռուսլան Խարտաևը։ Նրանք փաթաթել են Դմիտրիին հանդեձմամբ և մեկ ժամ կախել են նրան պատուհանից։ Ավելի ուշ նրանք բերման են ենթարկվել ոստիկանության կողմից, բայց շուտով ազատ են արձակվել։

2018 թվականի սեպտեմբերի 15-ին ՎԿ-ում Հասկիի պաշտոնական խմբում գրառում է հրապարակվել. «Ռեփեր Հասկիի հետ հրաժեշտի արարողությունը տեղի կունենա սեպտեմբերի 16-ին, ժամը 12:30-ին»: Սեպտեմբերի 16-ին Հասկին արարողության ողջ ընթացքում պառկած է եղել դագաղի մեջ, մինչ իրականացվում էր հեռարձակում։ Հեռարձակման ավարտին ռեփերը բացեց աչքերը։

2018 թվականի նոյեմբերի 19-ին, պետական մարմինների խնդրանքով, «Иуда» երգի տեսահոլովակը արգելափակվել է Ռուսաստանի բնակիչների համար՝ առնաց պատճառների բացահայտման։

### Ձերբակալություն Կրասնոդարում
2018 թվականի նոյեմբերի 22-ին Կրասնոդարի Պերվոմայսկի շրջանային դատարանը որոշում է կայացրել մանր խուլիգանության մասին հոդվածի համաձայն ձերբակալել ռեփերին 12 օրով այն բանի համար, որ համերգը չեղյալ հայտարարելուց հետո նա փորձել է ռեփ կատարել ուրիշի մեքենայի տանիքից իրեն եկած ունկնդիրների առջև։ Հասկիի համերգների արգելքը նախաձեռնել է Լենինգրադի մարզի Օրենսդիր ժողովի պատգամավոր Վլադիմիր Պետրովը, որը խնդրել է Ռուսաստանի գլխավոր դատախազությանը արգելել ռեփերի համերգները երկրում՝ մատաղ սերնդի վրա դրանց բացասական ազդեցության պատճառով։ Ըստ ՌԻԱ Նովոստիին՝ Պետրոնվ ասել է․ «Ինքնասպանությունների և թմրամոլության քարոզիչները չպետք է ելույթների համար վայրեր ունենան։ Հուսով եմ, որ այս «արվեստը» կվերցվի իրավապահ մարմինների աշխատակիցների և իրավասու անձանց խիստ հսկողության տակ»։ Կաստա խումբը, լրագրող Լեոնիդ Պարֆյոնովը, գրող Զախար Պրիլեպինը, երգիչ Լև Լեշենկոն, ռեփերներ Վասիլի Վակուլենկոն (Բաստա), Օքսիմիրոնը, Noize MC-ն և Schokk-ը հանդես են եկել ի պաշտպանություն ռեփերի և ընդդեմ պետության միջամտության ստեղծագործական գործընթացին։

2018 թվականի նոյեմբերի 26-ին Հասկին ազատվել է կալանքից, իսկ պատժաչափը բեկանվել է։ Նույն օրը երեկոյան կայացել է երեք ռեփերների՝ Օքսիմիրոնի, Noize MC-ի և Բաստայի՝ նախորդ օրը հայտարարված «Я буду петь свою музыку» () համատեղ համերգը՝ հօգուտ Հասկիի։ Նախատեսվել էր համերգից ստացված հասույթը փոխանցել Դմիտրիին, որը կորցրել էր Ռուսաստանում իր համերգները տալու հնարավորությունը։ Հասկին շնորհակալություն է հայտնել իր գործընկերներին և հայտարարել է, որ հանգանակված գումարը փոխանցվելու է իրավապաշտպան կազմակերպություններին, ինչպիսիք են «Ագորան», «Բաց Ռուսաստանը» և Մեդիազոնա պորտալը, ինչպես նաև այլ երաժիշտներին, որոնց համերգներն արգելված են, մասնավորապես IC3PEAK և Ֆրենդզոնա խմբերին։

2018 թվականի դեկտեմբերին Կրասնոդարի Սովետսկի շրջանային դատարանը որոշում էէ կայացրել արգելել Ռուսաստանի տարածքում ռեփերի չորս տեսահոլովակների տարածումը՝ «Иуда», «Поэма о Родине», «Пуля-дура» և «Пироман 17»:

## Սկավառակագրություն
### Ստուդիական ալբոմներ
*2013 — «сбчь жзнь»
*2017  — «Любимые песни (воображаемых) людей»
*2020 — «Хошхоног»

### Ռեմիքս ալբոմներ
*2018 — «Искажение»
*2020 — «это все ху»

### Մինի ալբոմներ
*2015 — «Автопортреты»
*2018 — «Триптих о человечине»
*2019 — «У» (совместно с масло чёрного тмина)

### Սինգլներ
*2011 — «Возвращение Легенды»
*2011 — «На Улицах Будущего»
*2011 — «Закономерные Случайности»
*2016 — «Черным-черно»
*2017 — «Небо ненавидит нас» (совместно с РИЧ)
*2017 — «Крот 17»
*2017 — «Смотрящий»
*2018 — «Иуда»
*2018 — «Поэма о Родине»
*2018 — «Человек в Интернете»
*2018 — «Убить Рэпера»
*2018 — «Животворящий флоу»
*2019 — «Седьмое октября»
*2020 — «Аферист»
*2020 — «Бесконечный магазин»
*2020 — «Люцифер»

### Մասնակցություն այլ երաժիշտների թողարկումներում
*2014 — РИЧ — «Десятка» («Пора валить» feat. Զախար Պրիլեպին)
*2015 — РИЧ — «Метан» («В комнате»)
*2015  — РИЧ — «На океан» («Столица» feat. Զախար Պրիլեպին և Ալեքսանդր Սկլյառ)
*2015  — Զախար Պրիլեպին և Էլեֆանկ — «Охотник» («Месть» feat. РИЧ)
*2016 — РИЧ — «У Дома» («У дома»)
*2017 — Озёра — «Феррари» («Луна»)
*2017  — 25/17 — «Ева едет в Вавилон» («Бит шатает голову (Remix)», «Наше лето» feat. Սագրադա)
*2018  — Бакей — «Nagchampa» («Пузыри» feat. Kakora)
*2018  — Типси Тип — «Датынет» («В тебе»)
*2018  — Big Baby Tape — «Dragonborn» («98 flow»)
*2018  — Казускома — «Загон» («Вокруг так много всего»)
*2019  — Jeembo — «Топь» (сингл)
*2019 — Pixelord — «Cyberдядя» («Блабла»)
*2019 — White Punk — «ПАУК» («Паучъе молоко»)
*2020 — OFFMi — «TO U» («Экипаж» feat. bollywood.fm)
*2020 — zavet — «жилы» («Иглы и Огни», «Монумент»)
*2020 — IC3PEAK — «До Свидания» («Весело и грустно»)
*2020 — Everthe8 — «Not by Recipe» («Оазис»)
*2020 — 25/17 — «Байки из склепа» («Поколения» feat. HASH TAG)

## Տեսագրություն
*2011 — «Седьмое октября»
*2013 — «Космолет»
*2014 — «Пора валить» *(մասն․ РИЧ և Զախար Պրիլեպին)*
*2015 — «Чёрно-белый буги» *(մասն․ РИЧ, Զախար Պրիլեպին և Էլեֆանկ)*
*2015 — «В комнате» *(մասն․ РИЧ)*
*2016 — «Черным-черно»
*2017 — «Небо ненавидит нас» (մասն․ РИЧ)
*2017 — «Пуля-дура»
*2017 — «Панелька»
*2017 — «Ай»
*2017 — «Пироман 17»
*2017 — «Крот 17»
*2017 — «Психотроника» (կարճամետրաժ ֆիլմ)
*2018 — «Иуда»
*2018 — «Поэма о Родине»
*2019 — «Детка-Голливуд»
*2019 — «Седьмое Октября (2019)»
*2019 — «Люцифер» (կարճամետրաժ ֆիլմ)
*2019 — «Заново»
*2019 — «Убей меня» (Масло Чёрного Тмина-ի հետ համատեղ)
*2019 — «Паучъе молоко» (White Punk-ի հետ համատեղ)
*2020 — «Никогда-нибудь»
### Մասնակցություն
*2017 — Կաստա — «Скрепы»
*2017 — Պասոշ — «Январь»
*2018 — ПОЕХАЛИ — «Сильный стиль»
*2019 — Boulevard Depo — «No Flag»

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:21-րդ դարի երգիչներ և երգչուհիներ
Կատեգորիա:Բեմական կեղծանուններ
Կատեգորիա:Իրկուտսկ քաղաքում ծնվածներ
Կատեգորիա:Մոսկվայի պետական համալսարանի շրջանավարտներ
Կատեգորիա:Ռուս երաժիշտներ
Կատեգորիա:Ռուս ռեփերներ